''Θα πεθάνετε όλοι''\nΠρώτη καταχώρηση: Σάββατο, 11 Απριλίου 2009, 14:20\nΕίχε αποφασίσει να σκοτώσει. Είχε επιλέξει την ημερομηνία, τον τόπο της τραγωδίας, τα όπλα που θα χρησιμοποιούσε. Είχε επίσης εξηγήσει τους λόγους που τον ώθησαν στο αποτρόπαιο έγκλημα.\nΓιος Αμπχάζιου μετανάστη, στερημένος, απογοητευμένος, απελπισμένος μετά την απόρριψή του από μία κοπέλα, μοναχικός, με τη δοσολογία της παράνοιας που χτυπά πιο εύκολα τους προβληματικούς εφήβους, ο νεαρός δολοφόνος έκοψε τα δεσμά με τη ζωή και την κοινωνία με ένα κείμενο που ανάρτησε στο διαδίκτυο.\n«Θα πεθάνετε όλοι» είχε γράψει στο status του στις 6 το πρωί\nΤο σημείωμα το οποίο βρέθηκε στην τσάντα του 18χρονου σπουδαστή του τμήματος ηλεκτρονικών, Δημήτρη Πατμανίδη, είχε αναρτήσει και χθες στο προφίλ του στο «myspace.com».\nΔιαβάστε όλο το σημείωμα:\n«Δεν έχω πλέον λόγο να συνεχίσω να ζω. Δυστυχώς για εσάς, είμαι πολύ εγωιστής για να φύγω και να σας αφήσω να ζήσετε τις γαμημένες ζωές σας. Πριν πεθάνω, θα σας στερήσω ό,τι πολυτιμότερο έχετε. Δεν έχω σεβασμό για την ανθρώπινη ζωή. Φτύνω κατάμουτρα στην «αξιοπρέπεια» και την «τιμή» σας και σε ό,τι έχετε ιερό. Έχω πάρει την απόφασή μου και δεν πρόκειται να κάνω πίσω. Οποιοσδήποτε βρεθεί μπροστά μου το πρωί της 10ης Απριλίου 2009 γίνεται άμεσα στόχος - δε θα υπάρξει καμία διάκριση στην ηλικία, το φύλο ή την καταγωγή εκείνων που θα δολοφονήσω, για εμένα είστε όλοι σκουπίδια. Θα σας σκοτώσω γιατί έτσι γουστάρω και θα φροντίσω να το ευχαριστηθώ όσο περισσότερο γίνεται. Για τους περισσότερους από εσάς μπορεί να ακούγομαι παρανοϊκός, εγκληματίας ή δολοφόνος... Κάνετε λάθος, εσείς είστε τα νοητικώς στερημένα θρασύδειλα εγκληματικά καθάρματα που βρίζουν υπό την κάλυψη της ανωνυμίας, της ιδιότητας του καθηγητή ή των πολυάριθμων παρεών. Μέχρι στιγμής δεν έχω εισπράξει τίποτα άλλο παρά την απόρριψη και την ύβρη των γύρω μου. Σας τα επιστρέφω με την υπόσχεση να περάσετε τις τελευταίες στιγμές σας παρακαλώντας για την ελεεινή και τρισάθλια ζωή σας - σύντομα θα δείτε πως είμαι άνθρωπος που τηρεί τις υποσχέσεις του... Δεν είμαι αναγκασμένος να δώσω περαιτέρω εξηγήσεις για τις πράξεις μου. Δεν έχω γνωρίσει παρά ένα άτομο που να αξίζει σαν άνθρωπος και με την οποία πίστευα πως είχα ερωτευτεί. Νιώθω πολύ άσχημα που με απέρριψε και ελπίζω πως με ό,τι κάνω την Παρασκευή, θα αλλάξει γνώμη για μένα.»\nΔείτε τις φωτογραφίες που «ανέβασε» στο προφίλ του. Κρατά τα όπλα που έστρεψε σήμερα εναντίον του συμμαθητή του, των δύο πολιτών και τελικά στον εαυτό του.\nΔιαβάστε τα μηνύματα που έγραφε στο προφίλ του από την ημέρα που δημιούργησε λογαριασμό στο «myspace.com»:\n«Άσε το μίσος σου ελεύθερο». Ακούστε το αγαπημένο τραγούδι του δράστη, το οποίο είχε επιλέξει για να βάλει στη σελίδα του.\nΜοιάζει τόσο πολύ η ιστορία του με εκείνη του νεαρού Γερμανού που σκότωσε 15 άτομα πριν από μερικές εβδομάδες ή εκείνου του Κορεάτη στην Πολυτεχνική Σχολή της Βιρτζίνια ή ακόμη και με την ιστορία που συντάραξε προ μηνών τη Φινλανδία.\nΑυτές οι ιστορίες που καταγράφονται από τα ΜΜΕ ως «περιστατικά» έχουν τόσα πολλά κοινά στοιχεία που ο καθένας πια αντιλαμβάνεται πώς έφτασε στην παράνοια, την ψυχασθένεια και την άρνηση της ζωής.\nΓκρουπ στο Facebook για το 18χρονο\nΛίγο μετά το αιματηρό περιστατικό, στο «Facebook» δημιουργήθηκε γκρουπ το οποίο υποστηρίζει το 18χρονο.\nΟ δημιουργός του γκρουπ αναφέρει το 18χρονο ως «καταπιεσμένο ήρωα» και γράφει ότι υπάρχουν άνθρωποι που τον καταλαβαίνουν απόλυτα.\nΣτις 8:45 το πρωί, ο 18χρονος σπουδαστής του τμήματος ηλεκτρονικών, Δημήτρης Πατμανίδης, αμπχαζικής καταγωγής, ανεβαίνει τις σκάλες της σχολής, βγάζει από την τσάντα του δύο όπλα και αρχίζει να πυροβολεί αδιακρίτως.\nΟι σφαίρες έπληξαν στο θώρακα ένα 19χρονο μαθητή του τμήματος μηχανικών αυτοκινήτων, ο οποίος στεκόταν εκείνη την ώρα στην πόρτα.\nΟι περιγραφές των αυτοπτών μαρτύρων για το περιστατικό\nΣυμμαθητές του 18χρονου και γονείς μιλούν για τον χαρακτήρα του δράστη\nΌπως αναφέρουν μάρτυρες, ο δράστης είχε σκοπό να μπει στις αίθουσες, όπου εκείνη την ώρα είχαν ξεκινήσει τα μαθήματα, όμως τον είδαν καθηγητές και μαθητές και επιχείρησαν να τον σταματήσουν. Τότε το έβαλε στα πόδια.\nTo σημείο όπου έγινε το μακελειό\nΚατά τη διαφυγή του από την πίσω πόρτα της σχολής, βρέθηκαν στο δρόμο του δύο περαστικοί, οι οποίοι τον είδαν να κρατάει τα δύο όπλα και τον ρώτησαν τι έχει συμβεί. Πρόκειται για δύο άνδρες, περίπου 30 ετών. Ο 18χρονος άνοιξε πυρ και εναντίον τους, τραυματίζοντάς τους στα κάτω άκρα. Στη συνέχεια, έστρεψε το όπλο στο πρόσωπό του και αυτοπυροβολήθηκε.\nΟι αστυνομικοί έχουν περισυλλέξει 15 κάλυκες από το σημείο της επίθεσης, γεγονός που σημαίνει ότι ο δράστης πυροβόλησε τουλάχιστον 15 φορές…\nΝεκρός ο δράστης. Σε σοβαρή κατάσταση ο 19χρονος\nΚαι οι τέσσερις διακομίστηκαν στο Γενικό Κρατικό της Νίκαιας. Ο δράστης υπέκυψε στα τραύματά του πριν λίγη ώρα στο νοσοκομείο, ενώ ο 19χρονος υποβάλλεται σε λεπτή χειρουργική επέμβαση.\nΑκούστε τι δήλωσε ο Παναγιώτης Ευσταθίου, πρόεδρος του Εθνικού Κέντρου Υγείας, για την κατάσταση των τραυματιών:\nΟι δύο πολίτες που δέχτηκαν τα πυρά του 18χρονου έχουν διαφύγει τον κίνδυνο. Ο ένας ονομάζεται Φατμί Τοπάλ, είναι 47 ετών, πατέρας δύο παιδιών και εργάζεται σε εργοστάσιο στο Ρέντη. Ο άλλος είναι Έλληνας και εργάζεται στο ίδιο εργοστάσιο.\nΣτο νοσοκομείο βρέθηκε ο Πρέσβης της Αλβανίας στην Αθήνα, Vili Minarolli, ο οποίος δήλωσε:\n«Είμαι εγωιστής και δεν μπορώ να με απαξιώνουν»\nΣτο μεταξύ, σημείωμα στο οποίο εξέφραζε την πρόθεσή του να πυροβολήσει όποιον έβρισκε μπροστά του και να αυτοκτονήσει βρέθηκε στην τσάντα του σπουδαστή του ΟΑΕΔ.\nΕκτός από τα δύο πιστόλια και το σημείωμα, στην τσάντα του βρέθηκε κι ένα μαχαίρι.\n«Τα παιδιά τον κορόιδευαν επειδή φορούσε μαύρα και μακριές καμπαρντίνες», δηλώνει στη «zougla.gr» o Λευτέρης, συμμαθητής του δράστη. Χαρακτηρίζει το 18χρονο εσωστρεφή και αναφέρει ότι δε μίλαγε σε κανέναν.\nΛίγα λεπτά μετά το μακελειό στο σχολή του Ρέντη, τα διεθνή δίκτυα μεταδίδουν την είδηση. Με τίτλο «Ο Έλληνας δράστης πεθαίνει μετά τους πυροβολισμούς», το βρετανικό ειδησεογραφικό δίκτυο «BBC», παρακολουθεί στενά την υπόθεση και αφού παραθέτει τα γεγονότα, σχολιάζει ότι οι πυροβολισμοί σε σχολεία είναι σπάνιοι στην Ελλάδα και ότι το περιστατικό σόκαρε τους πολίτες της Αθήνας.\nΣε παρόμοιο μοτίβο το αμερικανικό «CNN» έχει τίτλο «Ο άντρας που άνοιξε πυρ σε κέντρο ανέργων στην Ελλάδα, αυτοκτονεί», ενώ αναφέρεται και στο σημείωμα που άφησε ο δράστης, στο οποίο έλεγε ότι «κουράστηκε να γίνεται ο περίγελος των συμμαθητών του και ότι τώρα πήρε εκδίκηση».\nΗ εφημερίδα «Los Angeles Times», επικαλούμενη το ειδησεογραφικό πρακτορείο «Associated Press», αναφέρει ότι ένας ένοπλος άνοιξε πυρ σε επαγγελματικό εκπαιδευτήριο στην Αθήνα και ότι τρεις άνθρωποι έχουν τραυματισθεί.\n(Πρώτη καταχώρηση: 10 Απριλίου, 08:57)\nΤελευταία ενημέρωση: Σάββατο, 11 Απριλίου 2009, 14:20\nΑτλέτικο: Δύο εβδομάδες εκτός ο Φιλίπε Λουίς\nEuroleague: Οι διαιτητές του αγώνα Ρεάλ Μαδρίτης-Παναθηναϊκός\nΧειμωνιάτικος ο καιρός στη Βόρεια Ελλάδα: Πού χρειάζονται αντιολισθητικές αλυσίδες\nΑΔΕΔΥ: Συγκέντρωση διαμαρτυρίας και πορεία προς τη Βουλή το απόγευμα


Alunah Solennial Review | Rockway (GR)\nMε τη βαριά παράδοση της καταγωγής των West Midlands του "Νησιού", εκεί που σφυρηλατήθηκε ο αργός ήχος του ολέθρου, πορεύονται οι Alunah εδώ και μια δεκαετία.\nΜε τη μητριαρχική σκιά της επιβλητικής τραγουδίστριας-κιθαρίστριας Sophie Day, το doom κουαρτέτο, ένα ΕΡ, ένα split και τρία άλμπουμ μετά, ακούγεται στο τέταρτο full length του ικανό να μεταφέρει τις αντηχήσεις των εμπνεύσεων από τα αιωνόβια δάση της μοναξιάς, σε ευρύτερα ακροατήρια.\nΟχτώ τραγούδια σε 43 περίπου λεπτά συνολικής μουσικής, ηχογράφησαν οι David Day (guitars), Dan Burchmore (bass) και Jake Mason (drums) με την ξεχωριστή Sophie και παραγωγό τον μπασίστα/τραγουδιστή των Conan, Chris Fielding.\nΗ υποβολή του "The dying soil" αναδύει μέσα από τις διακριτικές υπόνοιες της κιθάρας, μια φωνή που ο πάγος της ευγενικής προειδοποίησης ακούγεται σαν μιας ευτραφής ξαδέρφης της Julee Cruise. Το "Light of winter" θα πνίξει την εισαγωγή με το άμεσο groove του και η καλοστημένη αμεσότητά του το κάνουν να ακούγεται οικείο και προφανές, αρπάζοντας εύκολα τον ακροατή. Ο ήχος ,ιδανικά ξεκάθαρος και ογκώδης, αφήνει τα επιμέρους στηρίγματα του τραγουδιού να αποκαλυφθούν.\nΗ μυστηριώδης ερημιά της έναρξης του δίσκου επιστρέφει έντονα σαν εντύπωση στην αρχή του "Feast of torches" για να εξελιχθεί γρήγορα σε μια παγανιστική διαδρομή ριφ με ένα απόλυτα Sabbath-ογενές, ψυχεδελικό ρεφρέν. Η ερμηνεία της Sophie πάνω από τα παχιά ριφ και τις εμβόλιμες μελωδικές κιθαριστικές φράσεις, ακούγεται γαλήνια δοξαστική και με τη συνοδεία των δεύτερων φωνητικών αποπνέει μια γοτθική, αιρετική υπεροψία, κάνοντας το τραγούδι έναν μικρό ύμνο.\nΤο άλλο μεγάλο σε διάρκεια τραγούδι του άλμπουμ είναι το "Lugh's assembly", αφηγηματικά μελωδικό από την αρχή βυθίζεται στο μέσο του σε ένα κατανυκτικό break που το κρατά αιχμάλωτο ως το φινάλε του. Οι συντεταγμένες των διαθέσεων των Alunah απλώνονται ως την στωική πικρία του "Petrichor" που υποκρίνεται όμορφα πως προσπαθεί να κορυφωθεί.\nΤο "Fire of thornborough henge", που αποτελεί και το promo video του άλμπουμ, είναι ενισχυμένο με όμορφες κιθαριστικές προσθήκες και οι μελωδίες των φωνητικών λειτουργούν ιδανικά με το ηχητικό στιλ του βιομηχανικού Birmingham. Η ψυχεδελική, vintage ηχητική ακροβασία πάνω από τα doomy ριφ του "The reckoning of time", μάλλον τρέφει την υπόνοια ενός εθιστικού Sabbath-ικού single των 70's που ενισχύεται από την εύστοχη κιθαριστική δουλειά του Day.\nΤο άλμπουμ κλείνει με μια σπουδαία έκπληξη που υπηρετεί ταυτόχρονα και την αιωρούμενη εμμονή της Sophie με τα δάση. Οι Alunah μετατρέπουν το "A forest" από το "17 Seconds" των The Cure σε έναν doom θρήνο σύγχυσης και αδιεξόδου. Με υποδειγματική μαεστρία εκμετάλλευσης των ιδιαίτερων στοιχείων του χαρακτήρα του τραγουδιού, καταφέρνουν να το οικειοποιηθούν απόλυτα και να καταλήξουν σε μια συγκλονιστική απόδοση.\nΣε μια χρονιά που το doom metal ενισχύεται με κυκλοφορίες που ήδη έχουν κάνει αίσθηση, το "Solennial" , που σφραγίζει την διαρκή βελτίωση του κουαρτέτου από το ξεκίνημά του, αποσπά δίκαια την προσοχή μας. Η ιδιαιτερότητα της έκφρασης των Alunah φροντίζει να μην αφήσει έξω κανένα από τα απαραίτητα κλασικά συστατικά σε αυτή την προσφορά σκοτεινής ομορφιάς.


Τα μέλη της νεολαίας της λαϊκής ενότητας, σας προσκαλούν στην εκδήλωση για την ημέρα του πολυτεχνείου.\nΕλάτε να γνωριστούμε, να ανταλλάξουμε απόψεις να τραγουδήσουμε και να διασκεδάσουμε!\nΔεν θα τους αφήσουμε να μας χαλάσουν τα όνειρα μας!\nΔωρεάν μετρήσεις σακχάρου σήμερα το πρωί στην κεντρική πλατεία Κατερίνης στα πλαίσια της Παγκόσμιας Ημέρας Διαβήτη\nΑΙΚΑΤΕΡΙΝΕΙΑ 2015. Μελωδικό ταξίδι με όχημα Μουσικές της Κρήτης\nΑκόμη μια διανομή από την Εθελοντική Ομάδα Δράσης Ν. Πιερίας και τους "Χωρίς Μεσάζοντες" σήμερα το πρωί στην Κατερίνη. Ρύζι Χαλάστρας, νέας σοδειάς. Σας ευχαριστούμε!!!\nΣήμερα το πρωί ολοκλήρωσε την προετοιμασία της η ΠΥΔΝΑ ΚΙΤΡΟΥΣ για το αυριανό παιχνίδι με τον ΡΗΓΑ ΦΕΡΑΙΟ.\nΌλοι στις τάξεις της ομάδας είναι αισιόδοξοι για την συνέχιση των καλών εμφανίσεων και των νικηφόρων αποτελεσμάτων χωρίς να παραγνωρίζουν το γεγονός ότι η ομάδα του ΡΗΓΑ μετά το πέρας των 9 αγωνιστικών έχει δεχθεί μόνο 5 τέρματα και έχει ένα πολύ καλό σύνολο.


Τα τραγικά λάθη που υπονόμευσαν την εκπαίδευση των Ιπταμένων για τα μαχητικά… | Defence-point.gr\ndpoint | 04/07/2020 16:31\nΗ εκπαίδευση πληρωμάτων μαχητικών αεροπλάνων, είναι μία χρονοβόρα, πολυσύνθετη, δαπανηρή και απαιτητική από κάθε άποψη διαδικασία. Που απασχολεί όλες ανεξαιρέτως τις αεροπορικές δυνάμεις ανά τον κόσμο, δεδομένου ότι εξελίσσεται παράλληλα με τις αεροπορικές επιχειρήσεις κάθε είδους και την φιλοσοφία τους. Η αεροπορική εκπαίδευση λοιπόν ως τυποποιημένη διαδικασία δεν σταμάτησε να εξελίσσεται ποτέ και όσες δυνάμεις την παραμέλησαν πλήρωσαν πολύ ακριβό τίμημα. Τόσο σε καιρό ειρήνης όσο και σε περιόδους πολέμου…\nΕπειδή πολλά γράφονται τις τελευταίες ημέρες σχετικά με την αεροπορική εκπαίδευση στην Πολεμική Αεροπορία, το πρώτο πράγμα που θεωρούμε ότι οφείλουμε να κάνουμε, είναι να ξεκαθαρίσουμε το τι ακριβώς είναι για τα δικά μας δεδομένα, τα ελληνικά, και τι περιλαμβάνει μεταξύ άλλων.\nΗ αεροπορική εκπαίδευση, επαναλαμβάνουμε, είναι μία διαδικασία που απασχολεί τους πάντες. Από τις μεγαλύτερες, έως τις μικρότερες αεροπορικές δυνάμεις. Με ποιο τρόπο; Όλοι προσπαθούν να πάρουν το καλύτερο δυνατό αποτέλεσμα, στο μικρότερο δυνατό χρόνο και προπαντός, με το χαμηλότερο δυνατό κόστος.\nΑυτό είναι το διαχρονικά δύσκολο ζητούμενο στην αεροπορική εκπαίδευση. Έχει δε την ίδια ισχύ σήμερα, που είχε και πριν από 50 ή 70 χρόνια. Αυτό που έχει αλλάξει τα τελευταία 30 περίπου χρόνια, είναι η κατακόρυφη αύξηση του κόστους εκπαίδευσης. Ιδίως των ιπταμένων που προορίζονται να επανδρώσουν μαχητικά αεροπλάνα, όπως θα δούμε. Και αυτό ισχύει επειδή με τη σειρά τους και οι επιχειρησιακές απαιτήσεις έχουν αυξηθεί.\nΟ σημαντικότερος λόγος της αύξησης των επιχειρησιακών απαιτήσεων, αποδίδεται στο ότι πλέον όλες οι Αεροπορίες αξιοποιούν μαχητικά πολλαπλών ρόλων, σε αντίθεση με ότι ίσχυε στο παρελθόν. Όπου είχαμε δηλαδή εξειδικευμένα αεροσκάφη για ρόλους αέρος -αέρος και άλλα για αέρος – εδάφους/επιφανείας, με τα πληρώματα τους αντίστοιχα να διαχωρίζονται σε “αναχαιτιστές” και “βομβαρδιστές”.\nΌταν εμφανίστηκαν και εντάχθηκαν μαζικά σε υπηρεσία τα πρώτα μαχητικά πολλαπλών ρόλων, με κυριότερο εκπρόσωπο το διμελούς πληρώματος F-4 Phantom, η εκπαιδευτική διαδικασία έγινε πολύ πιο σύνθετη και πιο απαιτητική. Εκτός από το κλασικό radar lock on ιπτάμενων στόχων και τις τακτικές που το συνόδευαν, έπρεπε να είναι σε θέση να στοχοποιούν και στο έδαφος με την ίδια ταχύτητα και ευχέρεια.\nΠαράλληλα έπρεπε να μπορούν να εκτελέσουν βολές με όπλα αέρος – αέρος καθώς και ρίψεις βομβών ή βολές κατευθυνόμενων όπλων αέρος – εδάφους με τη χρήση του ραντάρ ή ακόμα και ηλεκτροοπτικών συστημάτων (στην Πολεμική Αεροπορία είχαμε για πρώτη φορά στη δεκαετία του ‘70 το TISEO…).\nΤι έχει αλλάξει τα τελευταία 30 χρόνια…\nΣτη δεκαετία του ‘80, οι κατασκευαστές μαχητικών πέτυχαν όντως σημαντική μείωση του φόρτου εργασίας των ιπταμένων μαχητικών, μέσω της ενσωμάτωσης πρωτοποριακών τεχνολογιών και αυτοματισμών στα μαχητικά τρίτης γενιάς (F-16, F/A-18, Mirage 2000), όπως τα συστήματα Fly-By-Wire, οι προηγμένοι αυτόματοι πιλότοι, οι οθόνες απεικόνισης στοιχείων πολλαπλών λειτουργιών (MFDs), τα ευρυγώνια ολογραφικά HUD (Head Up Displays) και τα χειριστήρια (αεροπλάνου και κινητήρα..) φιλοσοφίας HOTAS (Hands On Throttle & Stick).\nΜέσα από αυτή τη διαδικασία δε, έγινε κατορθωτό να καταργηθούν τα διμελή πληρώματα (χειριστής αεροπλάνου και χειριστής συστημάτων) στα μαχητικά πολλαπλών ρόλων και να πάμε στα μονομελή…\nΕνώ όμως η αλματώδης πρόοδος στην τεχνολογία των ηλεκτρονικών (avionics) επέτρεψε τη μείωση του φόρτου εργασίας των πληρωμάτων μαχητικών, οι πολλές και συνδυασμένες επιχειρησιακές απαιτήσεις ακόμα και από μικρά μαχητικά πολλαπλών ρόλων της κατηγορία των 10 τόνων, με μονομελές πλήρωμα πλέον, επέβαλαν από την άλλη πλευρά την ενσωμάτωση πρόσθετων συστημάτων αποστολής.\nΠέρα από το κλασικό ραντάρ που μέχρι τότε ήταν το κύριο (και μοναδικό στις περισσότερες των περιπτώσεων…) εργαλείο εντοπισμού και εγκλωβισμού στόχων στο αέρα, στο έδαφος και στην επιφάνεια της θάλασσας, ήρθαν να προστεθούν ολοκληρωμένα συστήματα αυτοπροστασίας και ηλεκτρονικού πολέμου (Η/Π), ατρακτίδια στοχοποίησης αέρος και εδάφους μέσω ηλεκτροοπτικών, συστήματα ασφαλών επικοινωνιών που περιλάμβαναν και τερματικά λήψης και μετάδοσης δεδομένων και εικόνας (data link), καθώς και συστήματα απεικόνισης και στοχοποίησης επί κάσκας (HMD – Helmet Mounted Displays).\nΤο πρόβλημα λοιπόν του φόρτου εργασίας, μετά από μία μικρή περίοδο “ύφεσης”, επανεμφανίστηκε. Στα μαχητικά τέταρτης και πέμπτης γενιάς έγιναν για δεύτερη φορά μέσα σε 20 χρόνια, σημαντικές προσπάθειες μείωσης του φόρτου εργασίας των ιπταμένων, μέσω της υιοθέτησης της φιλοσοφίας sensor fusion. Τι είναι όμως το sensor fusion;\nΟι ενδείξεις του ραντάρ, των αισθητήρων ηλεκτροοπτικών, του συστήματος αυτοπροστασίας και Η/Π και του data link, παρουσιάζονται συνδυασμένες και υποστηριζόμενες από ειδική ενιαία συμβολογία σε μία και μόνο, μεγάλων διαστάσεων, οθόνη (MFD). Η οποία πλέον αποτελεί και τον πίνακα οργάνων του πιλοτηρίου στα σύγχρονα μαχητικά (F-35, Gripen NG, F-15QA/EX).\nΣυμπερασματικά επομένως, είναι πολλά αυτά που έχουν αλλάξει τις τελευταίες δύο τουλάχιστον δεκαετίες. Και σε αυτά τα “πολλά”, σε αυτό το νέο περιβάλλον, καλούνται να προσαρμοστούν το ταχύτερο δυνατό και με το χαμηλότερο δυνατό κόστος οι νέοι ιπτάμενοι που προορίζονται να πετάξουν μαχητικά. Πρόκειται για μία πραγματικά δύσκολη εξίσωση προς επίλυση…\nΑγώνας προσαρμογής στα νέα δεδομένα…\nΜε τα νέα δεδομένα που περιγράψαμε, το κόστος παραμένει παράγοντας σημαντικού προβληματισμού. Σε πρώτη φάση κατά την πρώτη δεκαετία του 21ου αιώνα, το σύνολο των σύγχρονων αεροπορικών δυνάμεων, έχει αναπροσαρμόσει το εκπαιδευτικό πρόγραμμα των ιπταμένων του. Και το ίδιο έχει κάνει και η Πολεμική Αεροπορία…\nΤο παλιό αρχικό στάδιο (phase 1) εκπαίδευσης που περιλάμβανε 40 ώρες πτήσης έχει αντικατασταθεί από το στάδιο του screening και έχει ενσωματωθεί στο βασικό (phase 2). Το στάδιο του screening (20 ώρες πτήσης) είναι μία πρώτη αξιολόγηση και επιλογή των υποψηφίων, προκειμένου να διαπιστωθεί ότι πληρούν τις προϋποθέσεις για να κάνουν καριέρα ιπταμένου. Στο βασικό στάδιο έχει ενσωματωθεί και τμήμα του παλιού προκεχωρημένου (phase 3), ενώ το υπόλοιπο έχει ενσωματωθεί στο επιχειρησιακό (phase 4).\nΕξαιρώντας το screening επομένως, από τη στιγμή που έχει το χαρακτήρα αξιολόγησης και προεπιλογής, τα τέσσερα παλιά στάδια της εκπαιδευτικής διαδικασίας έχουν μειωθεί σε δύο. Βασικό και επιχειρησιακό.\nΚάθε ένα από τα δύο αυτά στάδια περιλαμβάνει 120 περίπου ώρες πτήσης κατά προσέγγιση, καθιστώντας τους απόφοιτους του τμήματος ιπταμένων της Σχολής Ικάρων ικανούς να μεταβούν στις Μοίρες μαχητικών μετά την αποφοίτησή τους. Όλα αυτά σε καθαρά ΘΕΩΡΗΤΙΚΟ επίπεδο… Στην πραγματικότητα ΔΕΝ ισχύουν. Αυτό που συμβαίνει είναι ότι οι εκπαιδευόμενοι ολοκληρώνουν το βασικό στάδιο ως Ίκαροι και το επιχειρησιακό ως νέοι ανθυποσμηναγοί με σημαντική καθυστέρηση.\nΑυτό έχει προκύψει για δύο λόγους. Ο πρώτος είναι οι χαμηλές διαθεσιμότητες των εκπαιδευτικών T-6A Texan II και Τ-2Ε Buckeye. Ο δεύτερος είναι ότι με το τελευταίο δεν υπάρχει η δυνατότητα πραγματικής επιχειρησιακής εκπαίδευσης εδώ και πολλά χρόνια.\nΕίναι μεν αεριωθούμενο και μάλιστα δικινητήριο, αλλά μίας άλλης εποχής. Τα σύγχρονα επιχειρησιακά (LIFT – Lead In Fighter Trainers) εκπαιδευτικά προετοιμάζουν τους ιπταμένους για να μεταβούν σε Μοίρες μαχητικών. Επειδή ενσωματώνουν χαρακτηριστικά ίδια με αυτά που ο εκπαιδευόμενος θα βρει στα πιλοτήρια των μαχητικών.\nΔιαθέτουν ραντάρ ή συστήματα προσομοίωσης ραντάρ, έχουν τη δυνατότητα να χρησιμοποιήσουν ατρακτίδια στοχοποίησης, διαθέτουν θαλάμους διακυβέρνησης εξοπλισμένους με οθόνες MFD και προηγμένα HUD, χειριστήρια φιλοσοφίας HOTAS.\nΠαράλληλα, στις οπλισμένες τους εκδόσεις έχουν τη δυνατότητα να αξιοποιούν εκτός από συμβατικές βόμβες και ρουκέτες, πυραύλους αέρος – αέρος, βόμβες κατεύθυνσης λείζερ (LGB), ή GPS, καθώς και πυραύλους αέρος – εδάφους κατεύθυνσης λέιζερ ή IR (υπερύθρων).\nΤο T-2E δεν έχει τίποτα από όλα αυτά και επομένως δεν παρέχει τη δυνατότητα εκπαίδευσης σε διαδικασίες και τακτικές στοχοποίησης και εξαπόλυσης σύγχρονων όπλων εναντίον στόχων στο έδαφος ή στον αέρα. Ο εκπαιδευόμενος μπορεί να εκτελέσει μόνο άφεση συμβατικών βομβών και εκτόξευση ρουκετών, με διαδικασίες στοχοποίησης όψεως. Δηλαδή διαδικασίες της δεκαετίας του ‘40 του ‘50 και του ‘60…\nΌταν επομένως μετατίθεται σε Μοίρα μαχητικών ξεκινά από το μηδέν ουσιαστικά. Και εδώ πλέον το κόστος του να εκπαιδευτεί στο να εκτελεί διαδικασίες στοχοποίησης και αξιοποίησης όπλων αέρος – αέρος και αέρος – εδάφους, είναι ΤΕΡΑΣΤΙΟ. Γράφαμε στο αφιέρωμά μας με τίτλο “Εκπαιδεύσου όπως θα πολεμήσεις… Μια Πολεμική Αεροπορία έτοιμη ακόμα και για τους τουρκικούς S-400”, το εξής ενδεικτικό:\n“Για να δώσουμε μια εικόνα του ποια είναι τα τυπικά προσόντα που θα πρέπει να έχουν οι ιπτάμενοι για να πετάξουν τη νύχτα με LANTIRN και NVG, σημειώνουμε ότι θα πρέπει να έχουν κηρυχθεί ετοιμοπόλεμοι στα βασικά αντικείμενα και να έχουν συμπληρώσει τουλάχιστον 200+ ώρες στο F-16. Στο σημείο αυτό προετοιμάζονται για αξιολόγηση ως αρχηγοί ζεύγους και θεωρούνται έτοιμοι να ξεκινήσουν την πιστοποίηση αποστολών LANTIRN στην Κατηγορία 1”.\nΚάθε μία από αυτές τις 200+ ώρες πτήσης στο F-16, έχει κόστος 15.000 περίπου δολαρίων. Σε ένα εκπαιδευτικό LIFT, (Μ-346, Τ-50, Ηawk, T-7 Redhawk), δεν ξεπερνά τα 7.000 δολάρια! Καταλαβαίνετε άρα, το μέγεθος της οικονομίας που επιτυγχάνεται, όταν από αυτές τις 200 ώρες, οι 50 ή οι 80, ή ακόμη και οι 100, έχουν μπει σε εκπαιδευτικό LIFT!\nΤο όλο ζήτημα με την αεροπορική εκπαίδευση επομένως, εστιάζεται εκεί… ΚΑΛΥΤΕΡΗ ποιότητα εκπαίδευσης, με ΧΑΜΗΛΟΤΕΡΟ κόστος. Το μεγαλύτερο λάθος που έγινε από την ελληνική πλευρά πριν από 20 περίπου χρόνια, ήταν το γεγονός ότι η εκπαίδευση των Ελλήνων Ικάρων αναβαθμίστηκε – εκσυγχρονίστηκε εν μέρει και όχι ΣΥΝΟΛΙΚΑ.\nΠρόκειται για πάγια ελληνική τακτική και κουλτούρα (μισές δουλειές…), την οποία πληρώσαμε ακριβά για πολλοστή φορά! Ενώ δηλαδή επιλέξαμε ένα ολοκληρωμένο εκπαιδευτικό σύστημα (αεροσκάφος T-6A Texan II και GBTS) για το βασικό στάδιο, δεν κάναμε ΠΑΡΑΛΛΗΛΑ το ίδιο και για το επιχειρησιακό. Θα μπορούσαμε τότε;\nΑΣΦΑΛΩΣ και θα μπορούσαμε, είναι η απάντηση. Δεν ήταν ανάγκη δηλαδή να προμηθευτούμε 45 Τ-6Α. Τα 25 οπλισμένα νέα εκπαιδευτικά αεροσκάφη ήταν υπεραρκετά για την κάλυψη των αναγκών του προγράμματος εκπαίδευσης, αλλά και άλλων ρόλων και αναγκών. Τα κονδύλια που θα περίσσευαν θα μπορούσαν να κατευθυνθούν στην προμήθεια ενός LIFT έστω και σε μικρότερο αριθμό σε πρώτη φάση…\nΚάπως έτσι φτάσαμε στο “και δέκα” πλέον σχετικά με το ζήτημα του LIFT ειδικά και της αεροπορικής εκπαίδευσης συνολικά. Το ότι δηλαδή αντιμετωπίζουμε σημαντικά προβλήματα τα τελευταία 10–15 χρόνια σε αυτό το εξαιρετικά κρίσιμο κομμάτι, είναι πρωτίστως δική μας ευθύνη. Είναι πρωτίστως δικές μας κακές επιλογές…\nΣτο ίδιο ζήτημα δε θα επανέλθουμε με λεπτομέρειες, παρουσιάζοντας τις προσφορές της καναδικής κυβέρνησης, μέσω της CAE και της ισραηλινής Elbit. Με όσα στοιχεία κατορθώσαμε να συγκεντρώσουμε.\nTags: ΙΠΤΑΜΕΝΟΙ ΕΚΠΑΙΔΕΥΣΗ, Πολεμική Αεροπορία


Με το βλέμμα στην Κορυφή: Πώς να έχεις Νοοτροπία Νικητή - Men's Bible\nΣίγουρα η τελευταία δεκαετία, δεν έχει βοηθήσει πολύ στη θετική νοοτροπία των ανθρώπων. Τα διάφορα προβλήματα που αντιμετωπίζουμε αυτά τα χρόνια μας κρατάνε πίσω και αρκετές φορές μας δυσκολεύουν, να σκεφτούμε καθαρά και να δούμε τον κόσμο με νοοτροπία νικητή.\nΑντίστοιχα, δεχόμαστε μία κοινωνική εκπαίδευση που θέλει τον άντρα να είναι παραγωγικός –μέσα από τη δουλειά του, να βγάζει πολλά χρήματα και να στηρίζει οικονομικά την γυναίκα που έχει δίπλα του.\nΑκόμα χειρότερα, αναπτύσσουμε μία νοοτροπία που απαιτεί να βγάζουμε περισσότερα από τη γυναίκα που έχουμε δίπλα μας, οπότε και δεν ανεχόμαστε να ερχόμαστε «δεύτεροι».\nΌλο αυτό έχει σαν συνέπεια, να κυκλοφορούμε με νοοτροπία ηττημένου. Ξυπνάμε και το πρώτο πράγμα που σκεφτόμαστε είναι ότι δεν έχουμε αρκετά χρήματα για να κάνουμε αυτά που θέλουμε. Δεν έχουμε αρκετά χρήματα για να κάνουμε το όνειρό μας πραγματικότητα και δεν έχουμε αρκετά χρήματα για να μας θέλουν οι γυναίκες.\nΞεκίνα την ημέρα σου με νοοτροπία νικητή\nΞεκινώντας από το πρωί, είναι απαραίτητο να έχουμε θετική νοοτροπία. Αντί να σκεφτόμαστε ότι δεν έχουμε αρκετά χρήματα για να βγάλουμε την ημέρα, είναι προτιμότερο να σκεφτούμε τι μπορούμε να κάνουμε για να βγάλουμε περισσότερα χρήματα. Αντί να εστιάσουμε στην κατάσταση που βρισκόμαστε λοιπόν, είναι προτιμότερο να εστιάσουμε στην κατάσταση που θέλουμε να βρεθούμε.\nΑυτό θα βοηθήσει το μυαλό μας να παραμείνει παραγωγικό και να προσπαθεί να βρει λύσεις και ιδέες για να μας πάει μπροστά, αντί να μένει κολλημένο σε μία παγιωμένη νοοτροπία.\nΠρόβαλε μια θετική εικόνα\nΥπάρχει μία έκφραση στα αγγλικά που μου αρέσει πολύ. Fake it until you make it. Δηλαδή προσποιήσου το, μέχρι να το πετύχεις.\nΜπορεί στα ελληνικά να χάνει λίγο, αλλά στην ουσία μιλάει για το ότι πρέπει να αρχίσεις να συμπεριφέρεσαι, σαν το άτομο που θέλεις να γίνεις. Αν ο σκοπός σου είναι να βελτιωθείς σε κάποιον τομέα της ζωής σου, τότε καλό θα ήταν να βρεις κάποιον που είναι ήδη καλός σε αυτόν τον τομέα και να αντιγράψεις τη συμπεριφορά που τον κάνει τόσο καλό σε αυτό.\nΘυμάσαι που όταν ήμασταν πιτσιρικάδες μας άρεσε να αντιγράφουμε διάσημους και να προσποιούμαστε ότι είμαστε αυτοί; Κάτι αντίστοιχο θέλουμε και τώρα αλλά στο πιο παραγωγικό του. Αν λοιπόν θέλεις να κάνεις δική σου επιχείρηση ή να γίνεις καλύτερος με τις γυναίκες, τότε ίσως να πρέπει να βγάλεις τις φόρμες και τις σαγιονάρες και να αναπτύξεις το στυλ και την νοοτροπία που θα σε κάνουν να πετύχεις αυτό που θέλεις.\nΝοοτροπία νικητή σημαίνει να μην επηρεάζεσαι από άλλους\nΘα δεις πολύ κόσμο να προβάλει την επιτυχία του, τα χρήματα του και τις διασυνδέσεις του. Μην ψαρώνεις από τέτοιες συμπεριφορές.\nΑυτοί που τα προβάλουν όλα αυτά, είτε θέλουν να σου πουλήσουν κάτι, είτε θέλουν την επιβεβαίωση, γιατί και οι ίδιοι αισθάνονται ανασφαλείς. Η επιτυχία δεν έρχεται με ταμπέλες, διαφημίσεις και posts στα social media.\nΣυνεπώς, αντί να αισθάνεσαι μειονεκτικά και να στεναχωριέσαι που εσύ δεν έχεις τα χρήματα ή την επιτυχία που έχουν άλλοι, δες τι μπορείς να κάνεις για να τα αποκτήσεις.\nΤι έκανε εκείνος ο τύπος και έφτασε να ποστάρει φωτογραφία με ακριβό κουστούμι και αυτοκίνητο; Δεν είναι τα αντικείμενα που τον κάνουν καταπληκτικό, αλλά το γεγονός ότι με τις κινήσεις του, κατάφερε να πάρει αυτά τα αντικείμενα.\nΜόλις το συνειδητοποιήσεις αυτό, θα απελευθερωθείς. Θα καταλάβεις ότι τα υλικά αγαθά είναι το αποτέλεσμα και όχι ο αυτοσκοπός.\nΔεν έχει νόημα να δουλέψεις 24/7 για να βγάλεις αρκετά χρήματα ώστε να αγοράσεις ένα αυτοκίνητο για να το δείχνεις, όταν μετά δε θα έχεις χρήματα ούτε για την βενζίνη του.\nΈχει νόημα να δουλέψεις 24/7 για να δημιουργήσεις τις συνθήκες ώστε να μπορείς να αγοράσεις όποιο αυτοκίνητο θέλεις, χωρίς να αγχώνεσαι για το αν θα έχεις βενζίνη να του βάλεις.\nΜη ψαρώνεις με τις γυναίκες\nΑντίστοιχα, μη ψαρώνεις με τις γυναίκες που προβάλουν τον εαυτό τους συνεχώς στα social media. Θυμάσαι τι είπαμε παραπάνω; Το πιο πιθανό είναι να θέλουν να σου πουλήσουν κάτι ή να θέλουν επιβεβαίωση.\nΟι περισσότερες έχουν την ανάγκη, όπως και εμείς άλλωστε, να αισθανθούν ποθητές. Να νοιώσουν ότι αρέσουν και ότι περνάει η μπογιά τους και θα κάνουν ότι μπορούν για να το πετύχουν. Οπότε δεν υπάρχει λόγος να στεναχωριέσαι και να αισθάνεσαι ότι μειονεκτείς μπροστά τους.\nΑκόμα κι αν βιώσεις απόρριψη από μία τέτοια γυναίκα, ακόμα κι αν σου πει ότι δεν είσαι αρκετός για αυτήν, να χαίρεσαι. Έχεις κερδίσει διπλά.\nΜπορείς να πάρεις κίνητρο για να γίνεις καλύτερος και ταυτόχρονα μπορείς να συνειδητοποιήσεις ότι τέτοιες γυναίκες δεν τις θέλεις στη ζωή σου. Όχι όταν σε υπολογίζουν βάσει του μεγέθους του πορτοφολιού σου. Τέτοιες γυναίκες δεν αξίζουν σε κανέναν.\nΜόλις το συνειδητοποιήσεις αυτό, θα είσαι ελεύθερος.\nΑν θες να χτίσεις νοοτροπία νικητή στο φλερτ και να αλλάξεις το πώς σε βλέπουν οι γυναίκες, δες εδώ


Κλεφτολίμανο: Το μέρος όπου κρύβονταν οι πειρατές για να γίνουν… αόρατοι (Βίντεο) - TRAVEL\nΚλεφτολίμανο: Το μέρος όπου κρύβονταν οι πειρατές για να γίνουν… αόρατοι (Βίντεο)\nΤαξιδεύοντας και εξερευνώντας την Ελλάδα, ανακαλύπτουμε πάντα ωραία μέρη που μας έλκουν το ενδιαφέρον. Μέρη και τοποθεσίες στα οποία συχνά η ιστορία μπλέκει με τον μύθο. Ένα από αυτά που παρουσιάζει ιδιαίτερο ενδιαφέρον είναι το Κλεφτολίμανο στη Χίο.\nΕκεί που - όπως αναφέρει το exploringgreece.tv - λέγεται ότι κρύβονταν κάποτε οι πειρατές για να γίνουν… αόρατοι και να κάνουν πιο επιτυχημένες επιδρομές. Οι εικόνες σε ταξιδεύουν σε άλλες εποχές και νιώθεις σαν τα γεγονότα να διαδραματίζονται μπροστά σου με έναν περίεργο τρόπο.\nΠερισσότερα σε αυτή την κατηγορία: « Καλάμι: Το «χωριό-φάντασμα» της Κρήτης (Βίντεο) Αρίλλας: Η εντυπωσιακή, γαλαζοπράσινη παραλία του Ιονίου (Βίντεο) »


Η Θάλασσα του Βασιλιά και ο πόλεμος των αγωγών - Dispatches\nΜαρία Καρχιλάκη4 min read21/06/2013\nΗ θάλασσα του Βασιλιά ή άλλως Shah Deniz είναι ένα τεράστιο κοίτασμα φυσικού αερίου στην Κασπία. Βρίσκεται 70 χιλιόμετρα νοτιοανατολικά του Μπακού, σε βάθος 600 μέτρων. Η έκτασή του είναι 860 τετραγωνικά χιλιόμετρα. Είναι το κοίτασμα που θα τροφοδοτεί, από το 2019 και μετά, με αέριο την Ευρώπη δίνοντάς της, ταυτοχρόνως, τη δυνατότητα να μειώσει την εξάρτησή της από τη Ρωσία.\nΤου κονσόρτιουμ που εκμεταλλεύεται το Shah Deniz ηγούνται δύο κολοσσοί της ενέργειας: η βρετανική BP και η αζέρικη SOCAR, στην οποία περνά το 66% του ΔΕΣΦΑ, δηλαδή, του Διαχειριστή του Εθνικού μας Συστήματος Φυσικού Αερίου. Κι εδώ, ακριβώς, τα πράγματα αρχίζουν κι αποκτούν ιδιαίτερο ενδιαφέρον.\nΜε το που γράφτηκε ότι η εξαγορά έχει κλειδώσει -αυτό έγινε 19 Ιουνίου 2013- ένα δελτίο τύπου από τα κεντρικά της κοινοπραξίας Nabucco στη Βιέννη ήρθε να υπενθυμίσει ότι ο ακήρυκτος πόλεμος των αγωγών για τη μεταφορά του αζέρικου αερίου στην Ευρώπη έχει μπει στην πιο κρίσιμη φάση του. Το tweet του Andy Langenkamp συμπυκνώνει την ουσία:\nAzerbaijan’s #SOCAR buys Greek gas operator #DESFA; good for #TAP; another blow to #Nabucco en #EU http://t.co/VbxK6u5fXU\n— Andy Langenkamp (@AndyLangenkamp) June 19, 2013\nΈνα παραπάνω, μάλιστα, συμπυκνώνει την ουσία, διότι μέχρι τέλος Ιουνίου η κοινοπραξία του Shah Deniz θα έχει ανακοινώσει τον αγωγό που θα μεταφέρει το αέριο από το Αζερμπαϊτζάν στην Ευρώπη. Δύο διαγκωνίζονται:\n-ο αγωγός ΤΑΡ μέσω Ελλάδας, Αλβανίας και Αδριατικής με κατάληξη την Ιταλία\n-ο αγωγός Nabucco μέσω Βουλγαρίας, Ρουμανίας, Ουγγαρίας με κατάληξη την Αυστρία\nΟ ανταγωνισμός τους είναι αμείλικτος και το παρασκήνιο διαθέτει από γεωπολιτική ίντριγκα και πικρή εταιρική αντιπαλότητα μέχρι υψηλή διπλωματία και περίπλοκες εμπορικές συμφωνίες. Ο Nabucco (τον ονόμασαν έτσι οι αρχικοί εμπνευστές του, διότι κατέληξαν στη δημιουργία του μετά το τέλος της ομώνυμης όπερας του Βέρντι που είχαν παρακολουθήσει στη Βιέννη) ξεκίνησε ως φαβορί. Ο ΤΑΡ, πάλι, ήταν το…αουτσάιντερ. Έχει πάψει, όμως, να είναι καιρό τώρα.\nΗ εξαγορά του ΔΕΣΦΑ από τους αζέρους και ο συνειρμός ότι έτσι ανοίγει ο δρόμος για τον ΤΑΡ, είναι το τελευταίο από τα μηνύματα που έχουν θορυβήσει τον Nabucco. Είχαν προηγηθεί η απώλεια της στήριξης των Βρυξελλών και η εκτίμηση, σε μακροσκελές τηλεγράφημα, του πρακτορείου Reuters, ότι ο ΤΑP έχει προβάδισμα.\nΈχει όμως; Η αλήθεια είναι πως δεν το ξέρουμε. Γι αυτό, στον ελάχιστο χρόνο που απομένει, οι “στρατοί” των ΤΑΡ και Nabucco έχουν αποδυθεί σε ατελείωτο λόμπινγκ σε Μπακού και Βρυξέλες. Γι αυτό και το δελτίο τύπου που έβγαλε η Nabucco την Τετάρτη 19 Ιουνίου. Για να υπενθυμίσει την ισχυρή πολιτική στήριξη που έχουν τα επενδυτικά της σχέδια αλλά και το ότι ο αγωγός της θα περνά από πρώην ανατολικο-ευρωπαϊκές χώρες που σήμερα εξαρτώνται από τη Ρωσία για ενέργεια.\nΑυτό το τελευταίο είναι επιχείρημα και της άλλης πλευράς. Από την…ανάποδη, όμως, και με έμφαση στο πικρό χιούμορ των Ρώσων πως το αζέρικο αέριο ίσα που φτάνει για ένα μπάρμπεκιου. ‘Αρα με τον ΤΑΡ το Μπακού δεν κινδυνεύει να τα σπάσει με τη Μόσχα αφού ο αγωγός δεν θα περάσει από εδάφη του πάλαι ποτέ ανατολικού μπλοκ. Όπως και το ότι ο ΤΑΡ προσφέρει την πιο σύντομη και άμεση διαδρομή προς τις μεγαλύτερες ευρωπαϊκές αγορές, πρόσβαση στις παρθένες αγορές της Αλβανίας, του Μαυροβουνίου ακόμη και του Κοσόβου, την πιο ανταγωνιστική τιμή προσφοράς φυσικού αερίου, αλλά και ουσιαστική βοήθεια στην Ελλάδα της κρίσης με θέσεις εργασίας, έσοδα από δασμούς και φθηνό αέριο.\nTrans Adriatic Pipeline: Government of Greece and TAP agree Host Government Agreement http://t.co/rxIg9yYigi\n— TAP (@tap_pipeline) June 21, 2013\nΤο κονσόρτιουμ του Shah Deniz από την πλευρά του, επιμένει ότι το κριτήριό του είναι εμπορικό και μόνο. Γι αυτό και τα στελέχη του στις συζητήσεις με τους αγοραστές κατά μήκος των διαδρομών των TAP και Nabucco ζητούν να μάθουν τι είναι διατεθειμένοι να προσφέρουν για το φυσικό αέριο του Αζερμπαϊτζάν. Κι όπως υποστηρίζουν αναλυτές, διαφαίνεται μεγαλύτερη διάθεση για προσφορά κατά μήκος της διαδρομής του TAP.\nΑν προς τα κει θα κλίνει τελικώς η πλάστιγγα -δεν μένει παρά να αποδειχτεί. Εκτός πάλι κι αν κάτι άλλο ξέρει ο Μπαρόζο γι αυτό και μετά τη συνάντησή του με τον Αζέρο Πρόεδρο Αλίεφ έκανε λόγο για win-win situation όπου αμφότεροι TAP και Nabucco χωρούν…\nTagged asΕΛΛΑΔΑΚΟΣΜΟΣΠΡΩΗΝ ΕΣΣΔ


Νέο τριετές συμβόλαιο ο Πόποβιτς! - Βasketplus\nνβα, ποποβιτς, σπερς\nΟ προπονητής – θρύλος των Σαν Αντόνιο Σπερς, ο οποίος χθες αστειεύτηκε αναφορικά με τη συνέχεια της καριέρας του, συνεχίζει ακάθεκτος. Σύμφωνα με τον Άντριαν Βοϊνιαρόφσκι, θα υπογράψει νέο τριετές συμβόλαιο, το οποίο θα τον διατηρήσει ως τον πιο ακριβοπληρωμένο κόουτς στο ΝΒΑ.\nΑυτή η εξέλιξη, βέβαια, δεν αναιρεί το γεγονός ότι ο Πόποβιτς θα συνεχίσει να αποφασίζει για τη συνέχεια ή μη της καριέρας του κάθε καλοκαίρι ξεχωριστά. Το βέβαιο είναι ότι θα κοουτσάρει στο ΝΒΑ και την επόμενη χρονιά, ενώ είναι και ο προπονητής των ΗΠΑ στο Παγκόσμιο Πρωτάθλημα της Κίνας (τον ερχόμενο Σεπτέμβριο) και στους Ολυμπιακούς Αγώνες του Τόκιο, το 2020.\nΠΡΟΗΓΟΥΜΕΝΟ ΑΡΘΡΟΣυνεχίζει ο Βινς Κάρτερ! (PIC)\nΕΠΟΜΕΝΟ ΑΡΘΡΟΔεν αποκλείει την επιστροφή στους Νικς ο Καρμέλο!


Αρχική » Κοντοζαμάνης: Περίπου 530 νοσηλεύονται με κορονοϊό στα δημόσια νοσοκομεία\nΠερίπου 530 ασθενείς του COVID–19 νοσηλεύονται στα δημόσια νοσοκομεία σύμφωνα με τα λεγόμενα του Βασίλη Κοντοζαμάνη στη Βουλή, αριθμός που δεν έχει ξανά ακουστεί από αρμόδια χείλη.\nΑπαντώντας στην Επίκαιρη Ερώτηση του βουλευτή του ΚΚΕ Γιάννη Λαμπρούλη για την «επείγουσα ενίσχυση του δημόσιου τομέα Υγείας με επίταξη των υποδομών των επιχειρηματιών στην Υγεία», ο υφυπουργός Υγείας έκανε λόγο για ύπαρξη σχεδίου επίταξης δομών και προσωπικού των ιδιωτικών νοσοκομείων εάν αυτό χρειαστεί. «Είμαστε σε συνεργασία με τον ιδιωτικό τομέα ώστε όλες οι δομές να συμβάλλουν στην αντιμετώπιση της κρίσης» είπε, προσθέτοντας ότι τις επόμενες ημέρες στη μάχη μπαίνει και το Εθνικό Κέντρο Αιμοδοσίας (Ε.ΚΕ.Α), αναφορά που σχετίζεται άμεσα με τα διαγνωστικά τεστ.\n«Μέχρι στιγμής όλοι βλέπουνε ότι βρισκόμαστε στο καλό σενάριο. Περίπου 530 συμπολίτες μας νοσηλεύονται στα νοσοκομεία του δημοσίου συστήματος υγείας. Επομένως, ανάλογα με την εξέλιξη της νόσου υλοποιούμε και το σχέδιο μας» σημείωσε, ενώ σε διευκρινίσεις που έδωσε στους κοινοβουλευτικούς συντάκτες υποστήριξε ότι στους 530 νοσηλευόμενους συγκαταλέγονται «και ύποπτα κρούσματα που ελέγχονται». Επ’ αυτού, υπογράμμισε ότι σταντ μπάι είναι 3.425 απλές κλίνες που θα χρησιμοποιηθούν για την εξυπηρέτηση ασθενών με κορονοϊό εάν παρουσιαστεί ανάγκη.\n«Ανοίγουν κι άλλες κλίνες ΜΕΘ το επόμενο διάστημα και θα ανοίξουν όσες χρειαστεί» τόνισε και κατέληξε λέγοντας: «Θα κάνουμε ό,τι πρέπει. Θα προσλάβουμε όσο προσωπικό χρειαστεί, θα αγοράσουμε όποιο υλικό χρειαστεί για να διασφαλίσουμε την παροχή υπηρεσιών Υγείας σε κάθε πολίτη».\nΑΣΘΕΝΕΙΣ • ΒΟΥΛΗ • ΚΚΕ • ΚΟΡΟΝΟΪΟΣ • ΜΕΘ • ΝΟΣΟΚΟΜΕΙΑ


Greek American News Agency - Η επόμενη μέρα των γερμανικών εκλογών για την Ελλάδα\nΗ επόμενη μέρα των γερμανικών εκλογών για την Ελλάδα\nΤι φοβίζει την Αθήνα\nΗ νίκη -με απώλειες- της Α. Μέρκελ, η αύξηση των ποσοστών του ακροδεξίου AfD και οι φιλελεύθεροι δημιουργούν ένα σκηνικό που προκαλεί ανησυχία στην Αθήνα. Η πρώτη ανάγνωση των αποτελεσμάτων και τα ενδεχόμενα για την επόμενη μέρα της Γερμανίας, όπως φαίνεται, δεν είναι θετικά για την Αθήνα, η οποία παρακολουθεί με αγωνία.\nΤο Capital.gr επισημαίνει ότι "Το χειρότερο σενάριο για την Ελλάδα, είναι εδώ". Και αναφέρει αναλυτικά:\nTo SPD φεύγει, το FDP... έρχεται.\nΟι γερμανικές κάλπες "έβγαλαν" το χειρότερο δυνατό σενάριο για την Ελλάδα, με τον "μεγάλο συνασπισμό" μεταξύ Μέρκελ και Σουλτς να τελειώνει και τη θέση του να παίρνει ( με τα μέχρι σήμερα δεδομένα) μια κυβέρνηση μεταξύ των χριστιανοδημοκρατών, των φιλελεύθερων και των πρασίνων.\nΗ εκλογική επανάκαμψη του κόμματος Λίντνερ, περιέχει μια σειρά από κινδύνους ( και ) για την ελληνική πλευρά: Θιασώτης σταθερός του Grexit, πολέμιος της ρύθμισης του ελληνικού χρέους, με σκληρές θέσεις για το Προσφυγικό και την αντιμετώπισή του. Σε συνδυασμό δε, με την ιστορική άνοδο της ακροδεξιάς, η οποία μπαίνει για πρώτη φορά μετά από μισόν αιώνα στη γερμανική βουλή, το "κλινατε επί δεξιά", στο οποίο , θα πειθαναγκαστεί , κατά πολλούς αναλυτές, η Μέρκελ δεν προοιωνίζεται τίποτα θετικό για την Αθήνα.\nΠαραλλήλως, υπάρχει και έτερο πρόβλημα: Η συγκρότηση της νέας Κυβέρνησης θα είναι προιόν μιας δύσκολης , επώδυνης και μακράς "γέννας". Όπερ σημαίνει πως είναι μάλλον απίθανο να έχει σχηματιστεί Κυβέρνηση στο Βερολίνο πριν από την εκπνοή του 2017. Με διακηρυγμένο στόχο της Αθήνας να ολοκληρωθεί η γ΄αξιολόγηση έως τις αρχές του Ιανουαρίου του 2018, η εξέλιξη αυτή μόνο επικουρική στις ελληνικές επιδιώξεις, δεν είναι.\nΚι αν το Μαξίμου επιδίδεται προς το παρόν σε "ασκήσεις ψυχραιμίας" και ανάλυσης των εκλογικών αποτελεσμάτων, η Κουμουνδούρου βγήκε ήδη "μπροστά" εκφράζοντας τον προβληματισμό της για τους συσχετισμούς της γερμανικής κάλπης: Πρόκειται για αρνητική εξέλιξη τόσο για τις προοδευτικές δυνάμεις όσο και για το ευρωπαϊκό εγχείρημα, ανέφερε ο διευθυντής της Κοινοβουλευτικής Ομάδας του ΣΥΡΙΖΑ, Κώστας Ζαχαριάδης.\nΥπενθυμίζεται, ότι προ ημερών, ο ευρωβουλευτής του ΣΥΡΙΖΑ Στέλιος Κούλογλου, είχε αναφερθεί με ... τρόμο στο ενδεχόμενο εισόδου του FDP στη γερμανική κυβέρνηση, λέγοντας grosso modo πως είναι πιθανό να ... νοσταλγήσουμε τον Βόλφγκανγκ Σόιμπλε.\nΚόντρα με Ν.Δ για Καμμένο και στο βάθος... Κουρουμπλής\nΟ Αλέξης Τσίπρας αναμένεται να παρέμβει στη συζήτηση - καθώς οι τόνοι είναι δεδομένο πως θα ανέβουν κατακόρυφα μεταξύ Κυβέρνησης και Αντιπολίτευσης ενώ είναι εξαιρετικά πιθανό, να αξιοποιηθεί από τη Ν.Δ και το θέμα της "κηλίδας" με τις άστοχες ενέργειες και δηλώσεις του υπουργού Ναυτιλίας, Παναγιώτη Κουρουμπλή.\nΚαι ναι μεν ο ΥΠΕΝ έχει εξαγριώσει κόμμα και Κυβέρνηση με το "στασίδι" που πιάνει καθημερινά στα ΜΜΕ εκστομίζοντας σειρά ανακριβειών και απίθανων ισχυρισμών, αλλά στο Μαξίμου δεν φαίνονται "πρόθυμοι" να χαρίσουν στην αξιωματική αντιπολίτευση το εδώ και τώρα "ξήλωμά" του.\nΜέσα σε όλα τούτα, στο Μαξίμου καταφθάνει το μεσημέρι ο Γερούν Νταισελμπλουμ, σε μια "αναγνωριστική" συζήτηση για τους στόχους της γ΄αξιολόγησης σε συνδυασμό με τις δυσάρεστες για τους ευρωπαικούς Θεσμούς, απαιτήσεις του ΔΝΤ για ανακεφαλαιοποίηση των ελληνικών τραπεζών.\nΗ συνάντηση τούτη πραγματοποιείται στον απόηχο των γερμανικών εκλογών που κάνουν εξαιρετικά σύνθετο τον παράγοντα "χρόνο".\nΤο protothema.gr επισημαίνει την "Αγωνία στην Αθήνα για τις μετεκλογικές εξελίξεις στο Βερολίνο" και αναφέρει τα εξής:\nΚαι τέλος το euro2day.gr σημειώνει ότι "Προβληματίζει την Αθήνα η «επόμενη» (γερμανική) ημέρα", τονίζοντας τα εξής:\nΉταν κοινό μυστικό η επιθυμία για συνέχιση του «μεγάλου συνασπισμού» με ενισχυμένο το SPD. Το φάντασμα της εκ νέου συγκυβέρνησης Μέρκελ-Φιλελεύθερων (έστω και με Πράσινους) και της ακροδεξιάς ενίσχυσης. Ερωτήματα για επαναφορά του Grexit, προσφυγικό και «νέα Ευρώπη».\nΚατά τη μακρά προεκλογική περίοδο, το Μαξίμου δεν έδειξε, επισήμως, προτίμηση σε κάποιο γερμανικό κόμμα, κινούμενο στα politically correct κυβερνητικά όρια.\nΜόνο σε κομματικό επίπεδο ο ΣΥΡΙΖΑ τάχθηκε (προ ημερών) υπέρ του κόμματος της γερμανικής Αριστεράς Die Linke, καθώς αυτό υπαγόρευε η συνύπαρξη στην ίδια ευρωπαϊκή ομάδα.\nΤους τελευταίους μήνες, ωστόσο, αποτελούσε κοινό μυστικό η «επιθυμία» τη Αθήνας για το αποτέλεσμα της γερμανικής κάλπης. Κι αυτή ήταν η ενίσχυση του σοσιαλδημοκρατικού SPD (πέραν της εκλογικής ανόδου του «αδελφού» Die Linke), ώστε να επαναληφθεί... ο μεγάλος συνασπισμός (GroKo): ο «μεγάλος κυβερνητικός συνασπισμός» δηλαδή με τους Χριστιανοδημοκράτες της Άνγκελα Μέρκελ και το SPD.\nΣτην αρχή της εκλογικής κούρσας μάλιστα κυβερνητικά στελέχη παρέπεμπαν σε διαβεβαιώσεις «φίλων από το SPD» ότι, σε μία τέτοια εξέλιξη, το βαρύ πυροβολικό της ευρωζώνης, το γερμανικό υπουργείο Οικονομικών, θα έφευγε από τα χέρια του Βόλφγκανγκ Σόιμπλε.\nΈνα τέτοιο ενδεχόμενο το είχε «φωτογραφίσει» άλλωστε και ο ίδιος ο κ. Σόιμπλε, όταν οι ανοιξιάτικες δημοσκοπήσεις έδειχναν το SPD να καλπάζει υπό τα ηνία του νέου επικεφαλής του, του Μάρτιν Σουλτς.\nΕίχαν προσγειωθεί από καιρό\nΓια την απότομη προσγείωση δεν περίμενε κανείς στην κυβέρνηση το χθεσινό εκλογικό αποτέλεσμα, καθώς είχαν φροντίσει γι' αυτό όλες οι θερινές δημοσκοπήσεις.\nΑπό τις αρχές Αυγούστου κιόλας, το φάντασμα ενός συνασπισμού CDU-Φιλελεύθερων άρχισε να πλανάται πάνω (και) από το Μαξίμου, δεδομένου ότι: πρώτον, ο Μ. Σουλτς δεν έλεγε να κλείσει με τίποτα τη μεγάλη διαφορά από την κ. Μέρκελ και, δεύτερον, συνομιλητές από το SPD έλεγαν ότι το κόμμα τους «πρέπει» να μείνει εκτός νέου κυβερνητικού συνασπισμού για να αναδιοργανωθεί και να ανακάμψει.\n«Ίσως να είναι καλύτερη η εικόνα εάν απαιτηθεί και η συνδρομή των Πράσινων», έλεγε κυβερνητικός αξιωματούχος μέσα στο κατακαλόκαιρο, επικαλούμενος τις αξιόπιστες πληροφορίες από το Βερολίνο, που έδειχναν βαριά ήττα του SPD και παραμονή του εκτός κυβέρνησης.\nΤώρα που «η γερμανική κάλπη μίλησε», οι επιτελείς παραδέχονται ότι «τα πράγματα είναι δύσκολα» και συνιστούν «ψυχραιμία».\nΤα δεδομένα όμως δείχνουν ότι για το «ελληνικό ζήτημα» η σύνθεση της νέας γερμανικής κυβέρνησης δεν προοιωνίζεται θετική κατάληξη.\n- Ιδιαίτερα σταθμίζουν την «απόλυτα αρνητική» στάση των Φιλελεύθερων: ο ηγέτης τους Κρίστιαν Λίντνερ παραμένει υπέρ του Grexit και δεν θέλει ούτε να ακούει για το ελληνικό χρέος... όσο η Ελλάδα παραμένει στην ευρωζώνη.\n«Με το ΔΝΤ να περιμένει απαντήσεις από το μετεκλογικό Βερολίνο, γίνεται αντιληπτή η νέα πίστωση χρόνου που θα δοθεί μέχρι να σχηματισθεί γερμανική κυβέρνηση, με ορατό τον κίνδυνο νέων καθυστερήσεων στις συζητήσεις Αθήνας-θεσμών για την πορεία και τον τερματισμό του προγράμματος», αναφέρει χαρακτηριστικά κυβερνητικός αξιωματούχος.\n- Οι επιτελείς προσμετρούν επίσης την παράμετρο «υποχωρήσεις Μέρκελ στο προσφυγικό», ως αποτέλεσμα της πίεσης που θα ασκήσει το ακροδεξιό AfD μετά την πανηγυρική είσοδό του στη Βουλή.\nΜία σκλήρυνση του Βερολίνου σ' αυτό ειδικά το θέμα θα ανοίξει τον ασκό του Αιόλου, με κίνδυνο να καταρρεύσει η ευρωτουρκική συμφωνία για το προσφυγικό, με ό,τι αυτό συνεπάγεται για την Ελλάδα.\n- Ερωτηματικό βάζουν και στην έκβαση που θα έχει η γαλλογερμανική διαβούλευση για τη νέα αρχιτεκτονική της Ευρώπης, καθώς οι Φιλελεύθεροι έχουν αντιταχθεί (και) στις προτάσεις του Εμανουέλ Μακρόν.\nΟλα «εν αναμονή και βλέπουμε», δηλαδή.


Δήλωση – βόμβα από Ντάισελμπλουμ: Αν φύγει το ΔΝΤ η Ελλάδα... - Flashnews.gr\nΔήλωση – βόμβα από Ντάισελμπλουμ: Αν φύγει το ΔΝΤ η Ελλάδα θα χρεοκοπήσει!\nΤην άποψη ότι η Ελλάδα θα χρεοκοπήσει εάν το ΔΝΤ αποφασίσει να μη συμμετάσχει στο πρόγραμμα διατύπωσε ο υπουργός Οικονομικών της Ολλανδίας και πρόεδρος του Eurogroup Γερούν Ντάισελμπλουμ μιλώντας χτες στη Βουλή της Ολλανδίας.\nΌπως μεταδίδει η οικονομική εφημερίδα Financieele Dagblad ο κ. Ντάισελμπλουμ το ανέφερε αυτό απαντώντας σε βουλευτή του Σοσιαλιστικού Κόμματος. «Ναι, αυτό συμβαίνει και επομένως οι προσπάθειές μας είναι να το αποτρέψουμε», σημείωσε. Είναι η πρώτη φορά που ο πρόεδρος του Eurogroup παραδέχεται δημόσια πως μια αποχώρηση του Ταμείου σημαίνει και χρεοκοπία της Ελλάδας.\nΜέχρι πρότινος η θέση που λάμβανε ήταν ότι η Ολλανδία δεν θα παράσχει βοήθεια προς την ελληνική κυβέρνηση σε περίπτωση που δεν συμμετάσχει το ΔΝΤ, θέση αντίστοιχη με αυτή του Βερολίνου. Σε πρόσφατη τοποθέτησή του και πάλι στο ολλανδικό κοινοβούλιο, ο ΥΠΟΙΚ είδε πει πως εάν «το ΔΝΤ δεν συμμετάσχει στο ελληνικό πρόγραμμα βοήθειας, τότε και η Ολλανδία δεν θα διατηρήσει τη συμμετοχή της σε αυτό», ενώ συνέχισε: «η απόφαση της πλειοψηφίας στο Κοινοβούλιο είναι ιδιαίτερα σαφής: Αν το ΔΝΤ δεν συμμετάσχει ή αποσύρει τη συμμετοχή του, η (Ολλανδική) βοήθεια θα τερματιστεί».\n«Δουλειά μου είναι να σταθεροποιήσω την Ελλάδα», είπε στη συνέχεια και πρόσθεσε: «Και αυτό είναι προς το συμφέρον όλων. Είναι πολιτικά και οικονομικά το καλύτερο που έχουμε να κάνουμε. Το ΔΝΤ δεν θέλει να φύγει». Σύμφωνα μάλιστα με τον ίδιο, έχει υποτιμηθεί το μέγεθος της οικονομικής και πολιτικής ζημιάς που θα άφηνε η αποχώρηση της Ελλάδας από την ευρωζώνη. «Ο κόσμος που λέει πως θα είναι καλύτερα [με ένα Grexit] δεν έχει ιδέα», επεσήμανε.\nΤετάρτη, 15 Φεβρουαρίου 2017, 17:43


Αντίδραση Γεωργιάδη για την απόρριψη της υποψηφιότητας - Newpost.gr\nΗ πρώτη αντίδραση Άδωνι για την απόρριψη της υποψηφιότητας\n«Κατεβαίνω στην Συγγρού και θα ζητήσω δημόσια δήλωση των συνυποψηφίων μου, οι οποίοι είμαι βέβαιος ότι διαφωνούν!» έγραψε ο Άδωνις Γεωργιάδης στο Twitter, σχολιάζοντας την απόφαση για απόρριψη της υποψηφιότητάς του για την ηγεσία της ΝΔ.\nΔημοσίευση 2 Οκτωβρίου 2015, 21:06 / Ανανεώθηκε 2 Οκτωβρίου 2015, 22:19\nΕκτός κούρσας διαδοχής ο Άδωνις - «Χαμός» για την απόρριψη...\n«Μαθαίνω από τις Ειδήσεις ότι έκοψαν για τα λίγα λεπτά καθυστέρησης την υποψηφιότητά μου. Εάν αυτό είναι αλήθεια λυπούμαι πραγματικά» τόνισε σε άλλο «τιτίβισμα» και συνέχισε «δεν έχω καμία επίσημη ενημέρωση για την απόφαση αυτή. Φθάνω στα γραφεία μας στην Συγγρού τώρα».


( Σαφως και το παρακατω κειμενο δεν ειναι να το διαβασουν οι ''καμένοι'' - εφηβοι - φαν της εν λογω ποπ τραγουδιστριας που στηθηκαν 24ωρα για να την δουν στην πρωτη εμφανιση της στην Ελλαδα ).\nΕνω στην ελληνικη επικαιροτητα τα απονερα της εμφανισης της Gaga ακομα κανουν λιγο θορυβο, η ιδια μας εχει ξεπερασει αφου εχει αλλες δουλεεις να προωθησει.\nΤα παραπανω βιντεο ειναι η καλη πλευρα της τραγουδιστριας Gaga. Η συνεργασια της με τον Tony Bennett ( 88 χρονων παρακαλω ) θα κανει και κατι καλο εκτος απο το ''σωσει'' την δισκογραφικη καριερα της τραγουδιστριας.\nΘα αναγκασει κατα καποιον τροπο ολα αυτα τα ανηλικα, λοβοτομημενα αγορακια ( και κοριτσακια ) να μαθουν και να ακουσουν εναν πραγματικο θρυλο της μουσικης βιομηχανιας.\nΟμως δεν μας νοιαζει τοσο ΑΥΤΗ η Gaga, οσο η Gaga που ηρθε στην χωρα μας, προσπαθησε να εντυπωσιασει και εφυγε δειχνοντας μας στην πλατη του μαυρου δερματινου μουφαν της τι πρεπει να παμε να αγορασουμε την επομενη μερα.\nΗ Gaga επελεξε να μας συστηθει με την πρωτη ματια με μια βαρετη perfomance στην πυλη του αεροδρομιου, επιδεικνυοντας για χιλιοστη φορα το σωμα της ''συγκεκαλυμμένα'' γυμνο και εχοντας την απαιτηση - απο το κοινο της - να την αποθεωση ως την νεα Αφροδιτη.\nΣυμφωνω με την αποψη ( σε αυτο το αρθρο της Lifo ) οτι αν ειχε πουλησει ολα τα εισιτηρια της συναυλιας της, δεν θα παρουσιαζε αυτη την βλαχο-κιτσ perfomance με την αφιξη της.\nΔεν τα εχει κανει σε καμια αλλη συναυλια οπου και να εχει παει και τους μονους που ικανοποιησε ηταν οι φανατικοι θαυμαστες της, που ακομα και αν τους εβριζε θα την ελεγαν ''Απολυτη'', ''Θεα'', ''Τι εκανε ρε μαλακα?''.\nΓιατι αν θελουμε να ειμαστε ειλικρινεις αν βλεπαμε αυτη την αμφιεση σε καποια αλλη τραγουδιστρια ή ακομα πιο περα αν βλεπαμε μια γυναικα καπως ετσι ( οπως δειχνει η παρακατω εικονα ) θα σταματουσαμε να ρωτησουμε ''Ποσο παει?'':\nΠρεπει να καταλαβουμε ομως οτι η Lady Gaga εχει πραγματικα ενα κοινο αρκετα φανατισμενο που επιτεθεται σε καθε διαφορετικη αποψη απο τις πρωτες μερες του ''φαινομενου'' Gaga.\nΤοτε που η τραγουδιστρια δεν ειχε ουτε ενα χρονο καριερας και ανιδεα ''μικρα'' που δεν ηξεραν τι εστι μουσικη και τι εχουν κανει αλλοι πριν απο αυτη, την χαρακτηριζαν ''η νεα βασιλισσα της ποπ'' και ''Ποια Madonna? Η Gaga ειναι καλυτερη''.\nΟ παροξυσμος που ξεκινησε τοτε, εφτασε στο σημερα να μετατρεπεται σε ''ονειρο ζωης'' για καποια παιδια να δουν απο κοντα την Gaga.\nΑυτους λοιπον δεν τους ενδιαφερει το τελευταιο αδιαφορο και ημι-αποτυχημενο τελευταιο cd της Gaga. Δεν τους απασχολει που μια τραγουδιστρια με μια πραγματικα καλη φωνη και ακομα καλυτερη αισθηση στο να γραφει τραγουδια εχει χαραμισει το ταλεντο της στην ανακαλυψητης επομενης ''προκλησης''.\nΟτι το τι θα φορεσει ( ή δεν θα φορεσει ) ειναι πιο σημαντικο απο το τι θα πει.\nΗ οποια εχει διανυσει μεσα σε εξι χρονια 30 χρονια καριερας και δεν το λεω με την καλη εννοια.\nΗ Gaga το μονο καλο που εκανε ολα αυτα τα χρονια ειναι η δραση της απεναντι στο bullying και στην αναγκη της να ταυτιστουν μαζι της ολα αυτα τα νεαρα αγορια και κοριτσια που βιωνουν ασχημες στιγμες στην προσωπικη τους ζωη.\nΗ διαφορετικοτητα που εξυμνει η τραγουδιστρια ειναι απο τα ελαχιστα πραγματα στην καριερα της που πρεπει καποιος να ''προσκυνα''..\nΟμως το σταδιο δεν το γεμισε.\nΑπο τις πρωτες πρωινες ωρες εκεινης της Παρασκευης τα τηλεφωνηματα για δωρεαν εισιτηρια για την συναυλιατης Gaga χτυπαγαν κοκκινο.\nΚαι αυτο ειναι αληθες γιατι προσωπικα ημουν στο παρα τσακ να εχω ενα τετοιο εισιτηριο και να παρακολουθησω την εν λογω συναυλια.\nΗ αδυναμια της Gaga να συγκεντρωσει τοσο μαζικο κοσμο σε ενα χαωτικο OAKA δεν ειναι τοσο πολυ μονο δικο της θεμα.\nΟ ελληνικος λαος δεν εχει την παιδεια της συναυλιας. Αν εξαιρεσεις μεγαλα γεγονοτα ή πιο πολυ ροκ αισθητικης συγκροτηματα και καλλιτεχνες, δυσκολα θα μαζεψεις ενα πραγματικα μεγαλο κοινο να δει μια ποπ συναυλια.\nΔεν φταιει τοσο πολυ η κριση ( αφου τα πιο ακριβα εισιτηρια τελειωσαν πιο γρηγορα απο ολα ) οσο οι ιδιοι οι διοργανωτες.\nΗ Lady Gaga στους επομενους σταθμους της περιοδειας της θα τραγουδησει σε κλειστους χωρους 15.000 και 20.000 θεατων. Αρα αν μεταφεραμε την συναυλια απο το χαοτικο ανοιχτο χωρο του ΟΑΚΑ στην κλειστο χωρου του ΣΕΦ, η συναυλια θα ειχε αλλαξει αμεσως δυναμικη και θα ηταν πραγματικα απο τα γεγονοτα της χρονιας. ( το εγραψαν πριν απο μενα, εδω ).\nΟμως το ενα λαθος εφερε το αλλο και λιγο πριν ξεκινησει η συναυλια το Twitter και το Facebook, ειχαν κατακλυστει απο μηνυματα οτι το σταδιο ειναι αδειο και μπλα μπλα. Δειτε εδω .\nΟπως μου ειπε αυτόπτης μαρτυας μεσα απο την συναυλια της Gaga, η ιδια ηταν υπεροχη.\nΔεν αμφιβάλλει κανεις για το γεγονος οτι η Gaga ειναι μια μορφη της σημερινης ποπ σκηνης που πανω απο ολα ξερει να κανει καλα perfomance.\nΕνα απο τα στιγμιοτυπα που χαρακτηρισε την συναυλια ηταν οταν η Gaga διαβασε γραμμα ενος θαυμαστη που την συγκινησε τοσο για να τον καλεσει μετα την συναυλια πισω στα παρασκηνια.\nΤο βιντεο ( εδω ) εγινε viral αλλα μετα απο την πρωτη εντυπωση, ηρθε η φωτογραφια του θαυμαστη με την star και καποιοι ειπαν οτι ηταν στημενο, αφου η Gaga ειναι ντυμενη οπως πηγε στην συναυλια και οχι οπως ηταν οταν εφυγε απο αυτην.\nΗ Gaga ηρθε, τραγουδησε, εφυγε.\nΤραβηξε κατι γυμνες φωτο στην σουιτα της στο ξενοδοχειο, εκανε καποιους να την περιμενουν, καποιες εγχωριες τραγουδιστριες να τρεχουν για να δουν πως θα κανουν τα ιδια στα μπουζουκια, εβαλε μια αφισα σε ενα δισκοπωλειο στα Εξαρχεια και εφυγε για αλλες Πολιτειες.\nΑρεσε ή δεν αρεσε, αυτη ηταν.\nΗ προσωπικη μου ενσταση ειναι ολοι αυτοι που την ακολουθουν και δεν ξερουν για πιο πραγμα μιλανε.\nΟτι ειναι η Gaga εκτος σκηνης ειναι ισως απο τα καλυτερα παραδειγματα δημοισων σχεσεων και εικονας που εχει περασει απο το συστημα εν τη γενεσειτου.\nΗ καθε της κινηση ειναι μια μιμηση απο κατι που εχει προηγηθει και που οι νεαροι fan της δεν το ξερουν ή εχουν δει ακομα.\nΟταν καποιος που ακουει Gaga δεν ξερει ποιος ειναι ο Prince τοτε πως μπορει να εχει το κριτηριο οτι αυτο που βλεπει ειναι αυθεντικο, πρωτότυπο και κανει ''τομη'' στα μουσικα δρωμενα.?\nΟταν συγκρινεις καριερες τριαντα χρονων με μια παρουσια μολις δυο χρονων, πως περιμενεις να εισαι αντικειμενικος?\nΑλλα δεν υπαρχει αντικειμενικοτητα οταν σου αρεσει κατι παρα πολυ. Οταν αυτη η star χωρις να το ξερει σε εχει βοηθησει στις πιο προσωπικες σου στιγμες, απλα ταυτιζεσαι και την υπερασπιζεσαι σεε οτι και να κανει.\nΑυτοι που ειδαν την συναυλια, αυτοι που γουσταρουν μεχρι τρελας την Gaga, τοτε μονο αυτοι μπορουν να κρατησουν αυτη την αναμνηση και να μην ακουν απο κανεναν τιποτα.\nΠοσο μαλλον οταν για καποιους αυτη η συναυλια ειναι η πρωτη τους γενικα - μεγαλη - συναυλια.


Ρεπορτάζ του Newsbomb.gr: Ομόνοια -Εστίες υπερμετάδοσης οι πιάτσες θανάτου στο τρίγωνο του διαβόλου - NewsPro.gr\nΡεπορτάζ του Newsbomb.gr: Ομόνοια -Εστίες υπερμετάδοσης οι πιάτσες θανάτου στο τρίγωνο του διαβόλου\nΗ ώρα είναι 13.00 στη συμβολή των οδών Σατωβριάνδου και Μάρνη στην Ομόνοια. Δεκάδες χρήστες ναρκωτικών ουσιών βρίσκονται κάτω από μία πυλωτή πολυκατοικίας. Τριγύρω διακινητές πουλάνε τις δόσεις του θανάτου.\nΚαι όλα αυτά μπροστά στα μάτια των περαστικών και των διερχόμενων αυτοκινήτων. Το lockdown, όπως κατέγραψε ο φακός του newsbomb.gr, δεν έχει επηρεάσει ούτε στο ελάχιστο το αλισβερίσι θανάτου στην «καρδιά» της Αθήνας.\nΝτίλερ συνεχίζουν κανονικά τη… δουλειά τους, ενώ όπως καταγγέλλουν οι κάτοικοι της περιοχής μετά τις 21.00 το βράδυ –λόγω και της απαγόρευσης της κυκλοφορίας- σχηματίζονται απαγορευμένες ζώνες. Στο τρίγωνο του διαβόλου (που περικλείεται από τις οδούς Μάρνη, 28ης Οκτωβρίου και Αγίου Κωνσταντίνου) το υπαίθριο παζάρι παραισθησιογόνων ουσιών ξεκινάει από το πρωί και μάλιστα «διανυχτερεύει».\nΤο μεγαλύτερο πρόβλημα εστιάζεται σε μία πυλωτή που βρίσκεται στη συμβολή των οδών Σατωβριάνδου και Μάρνη, στην οδό Ξούθου που θυμίζει αποκλεισμένη ζώνη, στην οδό Μενάνδρου, στην οδό Ιερόθεου αλλά και στην οδό Χαλκοκονδύλη (που εδώ και πολλά χρόνια είναι «στέκι» ντίλερ).\nΣτους παραπάνω δρόμους συχνά άνθρωποι-φαντάσματα σωριάζονται στο έδαφος ύστερα από υπερβολική χρήση ηρωίνης, περνώντας ατελείωτες ώρες πάνω σε ένα πεζοδρόμιο. Επίσης, συχνά ξεσπούν στην περιοχή φωτιές μικρής έκτασης, συνήθως σε εγκαταλελειμμένα κτίρια, όπου βρίσκουν καταφύγιο τοξικοεξαρτημένοι. Ένα άλλο σοβαρό θέμα ότι οι πιάτσες θανάτου αποτελούν εστίες υπερμετάδοσης του ιού, καθώς όπως φαίνεται και στις φωτογραφίες δεν τηρούνται ούτε στο ελάχιστο τα μέτρα για τον περιορισμό της εξάπλωσης της πανδημίας.\nLockdown: Το «κοκτέιλ» μέτρων που εξετάζουν οι λοιμωξιολόγοι – Μεγάλη ανησυχία για τα κρούσματα\nΠροηγούμενο Οργή και ΕΔΕ από το αρχηγείο της ΕΛ.ΑΣ. για το κορονοπάρτυ στη ΓΑΔΑ (φώτο)\nΕπόμενο Ανδρέας Μικρούτσικος: Απολογήθηκε στον εισαγγελέα και αφέθηκε ελεύθερος


Ιστορίες - Τήνος: Στο χωριό (Πύργο) που διδάσκεται η τέχνη του μαρμάρου | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\n26/09/2020 - 04:49\nΒρίσκεστε εδώ:Naxos Press » Ιστορίες » Τήνος: Στο χωριό (Πύργο) που διδάσκεται η τέχνη του μαρμάρου\nΤήνος: Στο χωριό (Πύργο) που διδάσκεται η τέχνη του μαρμάρου\n03/07/2018 - 19:26\n«Από τότε που ήμουν επτά χρόνων θυμάμαι τον εαυτό μου με ένα ματρακαδάκι στο χέρι. Το μάρμαρο και τα μυστικά του τα έμαθα από μικρό παιδί μέσα στο εργαστήριο του πατέρα μου. Μετά το σχολείο πήγα στη σχολή Μαρμαρογλυπτικής και από τη μέρα που αποφοίτησα δουλεύω αδιάκοπα στο μάρμαρο». Κάτω από τον αιωνόβιο πλάτανο στην πλατεία του Πύργου, ένας από τους πολλούς μαρμαρογλύπτες που γεννήθηκαν στο διάσημο χωριό της Τήνου, μου αφηγείται την ιστορία του.\nΟ Γιάννης Χονδρογιάννης ακολούθησε το επάγγελμα που είχε μάθει από τον πατέρα του κι εκείνος από τον παππού του. Αλλωστε, στον Πύργο, η μαρμαρογλυπτική αποτελεί παράδοση εκατοντάδων χρόνων, με οικογένειες ολόκληρες να ασχολούνται αποκλειστικά με την τέχνη του μαρμάρου. Από άκρη σε άκρη, το χωριό μοιάζει με υπαίθριο μουσείο. Μαρμάρινα οικόσημα στα κατάλευκα σπίτια, τέμπλα εκκλησιών, βρύσες από μάρμαρο, επιγραφές και χειροτεχνήματα, όλα φανερώνουν ότι το μάρμαρο όχι μόνο «ζει» στην περιοχή, αλλά και ότι εκείνοι που το μεταχειρίζονται, το αγαπούν και το φροντίζουν.\nΟι καθηγητές της Σχολής Καλών Τεχνών του Πύργου διδάσκουν ετησίως περίπου 40 μαθητές από όλη την Ελλάδα.\nΟ Γιάννης Χονδρογιάννης έχει ένα από τα επτά εργαστήρια που τα τελευταία χρόνια λειτουργούν στην περιοχή της Εξω Μεριάς. Μαζί με τον αδελφό του που δηλώνει μαθητευόμενος στο πλευρό του, αναλαμβάνουν δουλειές που αφορούν την καλλιτεχνική επεξεργασία του μαρμάρου. Από διακοσμήσεις σε σπίτια και κατασκευές χρηστικών αντικειμένων μέχρι εκκλησιαστικά τέμπλα και προτομές, τα δύο αδέλφια χρησιμοποιούν το τηνιακό μάρμαρο με την αφοσίωση που «κληρονόμησαν» από τον πατέρα τους. «Εγώ, σε αντίθεση με τον αδελφό μου, αποφάσισα σε μεγαλύτερη ηλικία να ασχοληθώ με το μάρμαρο και δεν το μετάνιωσα», λέει στην «Καθημερινή» ο Δημήτρης Χονδρογιάννης. «Είναι μια δουλειά που με ιντριγκάρει, διότι κάθε φορά ασχολούμαι με κάτι διαφορετικό. Το μάρμαρο προσφέρει πολλά, αλλά θέλει σεβασμό και απόλυτη συγκέντρωση. Εάν ξεφύγει η σμίλη έστω και για ένα χιλιοστό, το έργο θα χάσει την τελειότητά του και θα πρέπει να ξαναγίνει από την αρχή», εξηγεί.\nΤο στίγμα του Πανόρμου\nΜαρμαρογλύπτες από την ευρύτερη περιοχή του Πανόρμου έχουν αφήσει το καλλιτεχνικό τους αποτύπωμα σε μεγάλα οικοδομήματα και έχουν αναλάβει την αναστήλωση αρχαίων μνημείων, όπως της Ακρόπολης. Η δουλειά τους, όμως, δεν περιορίζεται στα σύνορα της Ελλάδας, αλλά ταξιδεύει με πολλούς τρόπους παντού στον κόσμο.\nΟ γλύπτης Πέτρος Μαρμαρινός, που εδώ και 20 χρόνια διατηρεί δικό του εργαστήριο στον Πύργο, αποφάσισε να επενδύσει σχεδόν αποκλειστικά στην αγορά του εξωτερικού. Ασχολείται με την κατασκευή διακοσμητικών και χρηστικών αντικειμένων, τα οποία διαθέτει μέσω του σάιτ και των social media σε ενδιαφερόμενους αγοραστές από πολλές χώρες του κόσμου. «Η κρίση με οδήγησε στην ανάγκη να αναζητήσω λύσεις εκτός συνόρων". Και προσθέτει "Οι πελάτες μου είναι κυρίως από τη Γαλλία, αλλά έχω και αρκετούς από την Αμερική και την Κίνα. Δεν έχω κανένα παράπονο από τη ζήτηση, ωστόσο οι τιμές της αγοράς έχουν πέσει και η δουλειά μας δεν πληρώνεται όπως στο παρελθόν».\nΤην κρίση που παρουσιάστηκε τα τελευταία χρόνια στη δουλειά του προσπαθεί να αντιμετωπίσει ένας ακόμη μαρμαρογλύπτης που έχει εργαστήριο στην περιοχή, ο Μάρκος Τριγώνης. «Το επάγγελμά μας πλήττεται γιατί οτιδήποτε έχει να κάνει με τη διακόσμηση, δεν αποτελεί πρώτη ανάγκη», εξηγεί. «Ο γιος μου, που είναι εννέα χρόνων, δείχνει να ενδιαφέρεται για το επάγγελμά μου, ωστόσο βλέποντας τις σημερινές δυσκολίες, έχω τις επιφυλάξεις μου για να τον ενθαρρύνω. Παρ’ όλα αυτά δεν εγκαταλείπω την προσπάθεια, παλεύω γιατί αγαπώ αυτό που κάνω και θέλω να τιμήσω την παράδοση όπως έκαναν και οι πρόγονοί μου. Ισως, άλλωστε, όλα αλλάξουν προς το καλύτερο τα επόμενα χρόνια», λέει ο ίδιος.\nΑπό 18 έως 45 ετών\nΕξω από τη Σχολή Καλών Τεχνών του Πύργου αντηχούν τα σφυράκια που χρησιμοποιούν οι μαθητές πάνω στο μάρμαρο. Το σχολείο, που σήμερα ανήκει στο υπουργείο Πολιτισμού και που οικονομικά στηρίζει το Πανελλήνιο Ιδρυμα Ευαγγελιστρίας Τήνου, κρατά ζωντανή την παράδοση του τόπου, διδάσκοντας την καλλιτεχνική μαρμαροτεχνία. «Εχουμε μαθητές από όλη την Ελλάδα, που έρχονται σε εμάς γιατί θέλουν να μάθουν είτε για το μάρμαρο και την εικαστική τέχνη είτε για τις αναστηλώσεις», λέει ο καθηγητής Γλυπτικής Λεωνίδας Χαλεπάς. Ο ίδιος έχει αποφοιτήσει από τη Σχολή Καλών Τεχνών της Αθήνας, και αφού εργάστηκε για μερικά χρόνια στο εξωτερικό, επέστρεψε στην Ελλάδα. Τα τελευταία τρία χρόνια διευθύνει τη Σχολή στην Τήνο και μαζί με τους καθηγητές της Ζωγραφικής και του Μαρμάρου διδάσκουν κάθε χρόνο περίπου 40 μαθητές. «Η φοίτηση είναι τριετής και οι ηλικίες δεν περιορίζονται. Οι μαθητές μας είναι από 18 έως 45 ετών, και από αυτούς το 30% είναι γυναίκες», τονίζει.\nΟ γλύπτης Πέτρος Μαρμαρινός.\n«Δεν διδάσκεται αλλού»\nΟ 25χρονος Γρηγόρης Ανδρουλάκης ήρθε από τη Θεσσαλονίκη πριν από δύο χρόνια θέλοντας να μάθει τα πάντα γύρω από το μάρμαρο. Είναι ένα προνόμιο, λέει, να γνωρίζεις κάτι που είναι τόσο εξειδικευμένο στην αγορά εργασίας. «Το είδα ως μία ειδική γνώση που δεν διδάσκεται αλλού. Στη σχολή έχω πάρει γνώσεις γύρω από το μάρμαρο και αυτές πιστεύω θα είναι πολύ χρήσιμες για να αποκτήσω μία εξειδίκευση που σίγουρα θα με οδηγήσει κάπου».\nΗ σχολή αποτελεί ένα «σκαλοπάτι» για τη Σχολή Καλών Τεχνών της Αθήνας, καθώς κάθε χρόνο προσφέρει δύο υποτροφίες. Φέτος συμπληρώνει τα 63 χρόνια από τη λειτουργία της.


ΔΙΚΤΥΟΥΡΓΟΣ ΜΑΚΕΔΩΝ Να χαρακτηριστεί διατηρητέος ο κ. Δρίτσας\nΑρχική σελίδαΓΑΠΝα χαρακτηριστεί διατηρητέος ο κ. Δρίτσας\nΜετά την προχθεσινή αξιοθρήνητη εμφάνιση του κ. Δρίτσα στη Βουλή, μου ήρθε μια ιδέα. Σκέφτηκα μήπως η ενασχόλησή του με την πολιτική είναι μέρος σχεδίου της συζύγου του, κ. Χριστοδουλοπούλου, για να τον εκθέτει. Το βράδυ, μετά την πολύκροτη συνέντευξή του στον ραδιοφωνικό σταθμό του Πειραιά, του έφτιαξε λαχανάκια Βρυξελλών για να τον τιμωρήσει. «Πάλι γκάφα έκανες», του είπε. «Κοίτα να τα μαζέψεις γιατί σε βλέπω να τρως λαχανάκια Βρυξελλών μέχρι ανοσίας αγέλης. Με πήραν από την Κουμουνδούρου και φώναζαν». Εκείνος κάτι μουρμούριζε μασουλώντας το λαχανάκι με τη χάρτινη γεύση. Και πριν πέσει να κοιμηθεί, της ανακοίνωσε βαρύθυμα: «Θα βγω στη Βουλή και θα τα διορθώσω όλα». «Κάνε ό,τι θες. Αρκεί να μη με ξαναπάρουν από την Κουμουνδούρου». Και βγήκε στη Βουλή ο άνθρωπος και τα έκανε λίγο χειρότερα. Δύσκολο αλλά το κατάφερε. Προς Θεού, να μην παρεξηγηθώ. Δεν θέλω να πω ότι υπάρχει πρόβλημα στις σχέσεις του ζεύγους. Είναι, θα έλεγα, ζήτημα δυναμικής ισορροπίας. Πείθεις τον σύζυγο ή τη σύζυγο ότι μπορεί να κάνει κάτι που δεν μπορεί να κάνει, προκειμένου να μπορείς να τον βάζεις στη θέση του ανά πάσα στιγμή. Και να κρατάς και εσύ τη δική σου. Ειλικρινά, δεν μπορώ να βρω άλλον λόγο ώστε να αιτιολογήσω την ενασχόληση του κ. Δρίτσα με την πολιτική. Δεν παραγνωρίζω τη σαγήνη της ρητορείας του, που εγείρει τα πλήθη, ούτε τις διοικητικές του ικανότητες, την εργατικότητα και το ετοιμόλογον που τον διακρίνει. Iσως και αυτό το «κάτι βαθυστόχαστον». Τον ακούς και λες «δεν μπορεί, αυτός έχει όραμα για τον τόπο».\nΝομίζω, όμως, ότι τη χαριστική βολή, του την έδωσε η σύζυγός του όταν τον έπεισε να ασχοληθεί με την υψίστη κατά Πλάτωνα τέχνη, την πολιτική. «Ούτως ή άλλως δεν έχεις τι άλλο να κάνεις. Τουλάχιστον, αξιοποίησε το ταλέντο σου. Είναι κρίμα να πάει χαμένο. Κρίμα για σένα, κρίμα για την Αριστερά, κρίμα για τον τόπο». «Γιατί η Αριστερά είναι ο τόπος», άρθρωσε εκείνος. «Είδες τι σου λέω; Παίρνεις μια απλή σκέψη και την κάνεις πολιτικό πρόγραμμα», είπε εκείνη. Ορισμένοι, μετά το τελευταίο του επίτευγμα, βιάζονται να τον βάλουν στο περιθώριο. Δεν είπε και τίποτε σπουδαίο. Είπε ότι η «17 Νοέμβρη» δεν τρομοκράτησε κανέναν, αφού σκότωνε μόνο δεξιούς. Και μετά βγήκε στη Βουλή και είπε ότι το είπε γιατί δεν ήξερε τι έλεγε. Πολιτικός είναι ο άνθρωπος.\nΘα ήταν λάθος ο κ. Δρίτσας να καταλήξει στο περιθώριο. Νομίζω ότι έχει πολλά να προσφέρει ακόμη. Και αν δεν έχει να προσφέρει στο κόμμα του, έχει να προσφέρει στη δημοκρατία. Ας βρει έναν τρόπο η κυβέρνηση να τον χαρακτηρίσει διατηρητέο. Oποτε διαπιστώνει ότι τα δημοσκοπικά ποσοστά της υποχωρούν, ας τον καλούν να κάνει κάποια δήλωση για να τα αποκαταστήσει.